કાવ્યા પ્રતાપ સિંહ (આલિયા ભટ્ટ) અંબાલાના એક ટ્રાન્સપોર્ટ ઓપરેટર (આશુતોષ રાણા)ની બિન્દાસ દીકરી છે. કાવ્યાના નાળિયેર જેવા કડક પપ્પાએ એનાં લગ્ન એક અમેરિકન મુરતિયા અંગદ (બાલિકા વધૂ ફેઈમ સિદ્ધાર્થ શુક્લા) સાથે નક્કી કરી દીધાં છે. ફિલ્મી ડિઝાઈનર લહેંગો ખરીદવાના ચક્કરમાં કાવ્યા દિલ્હી આવે છે અને આ હમ્પ્ટી સાથે ભટકાઈ જાય છે. એક પછી એક મુલાકાતો, દારૂ-શારૂ અને પાર્ટીમાં એન્જોય કર્યા બાદ કાવ્યા-હમ્પ્ટી લવ સોંગ્સ ગાતાં થઈ જાય છે. ત્યાં જ અચાનક કાવ્યાને યાદ આવે છે કે હાઈલા મારાં લગ્ન તો અમેરિકન મુંડા અંગદ સાથે ફિક્સ થઈ ગયાં છે. એટલે બંને ખાનગીમાં ‘ગંદી બાત’ પતાવીને પોતપોતાને ઘેર રવાના થઈ જાય છે.